b'\n_START_ARTICLE_\nMaserati Coup\xc3\xa9\n_START_PARAGRAPH_\nMaserati Coup\xc3\xa9 ir Spyder - GT klas\xc4\x97s sportiniai automobiliai gaminti Italijos autogamintojo Maserati nuo 2002 iki 2007 met\xc5\xb3, kuomet buvo pakeisti Maserati GranTurismo modelio.\n_START_SECTION_\nSavyb\xc4\x97s\n_START_PARAGRAPH_\nMaserati Coup\xc3\xa9 yra keturvietis automobilis, o kabrioletas turi tik dvi s\xc4\x97dimasias vietas. Abu modeliai yra gaminami ant 3200 GT modelio baz\xc4\x97s. Naujieji Coup\xc3\xa9 ir Spyder yra dar vadinami 4200 GT, kadangi turi 4.2 L varikl\xc4\xaf (senesniame modelyje buvo 3.2 L variklis). Coup\xc3\xa9 ir Spyder buvo suprojektuoti Giorgetto Giugiaro ItalDesign kompanijoje. Abu modeliai turi Ferrari/Maserati sukurt\xc4\x85 4244 cc varikl\xc4\xaf, kuris i\xc5\xa1vysto 390 AG (290 kW)/7000 rpm gali\xc4\x85 ir 451 Nm/4500 rpm sukimo moment\xc4\x85. Reik\xc5\xa1mingiausi pasikeitimai variklio skyriuje yra t\xc5\xabrio padid\xc4\x97jimas nuo 3.2 iki 4.2 L ir tai, kad dabar variklis yra atmosferinis, o ne turbo (Maserati naudojo turbo variklius paskutinius 20 met\xc5\xb3). Taip yra d\xc4\x97l to, kad naujas variklis yra kurtas Ferrari agregato pagrindu.'